CELEX: 62017CN0028
Language: da
Date: 2017-01-19 00:00:00
Title: Sag C-28/17: Anmodning om præjudiciel afgørelse indgivet af Østre Landsret (Danmark) den 19. januar 2017, NN A/S mod Skatteministeriet

18.4.2017   
            
            
               DA
            
            
               Den Europæiske Unions Tidende
            
            
               C 121/12
            
         Anmodning om præjudiciel afgørelse indgivet af Østre Landsret (Danmark) den 19. januar 2017, NN A/S mod Skatteministeriet
   (Sag C-28/17)
   (2017/C 121/18)
   Processprog: dansk
   
      Den forelæggende ret
   
   Østre Landsret
   
      Parter
   
   
      Sagsøger: NN A/S
   
      Sagsøgte: Skatteministeriet
   
      Præjudicielle spørgsmål
   
   
               1)
            
            
               Hvilke elementer skal inddrages ved vurderingen af, om hjemmehørende selskaber i en situation som den foreliggende er underlagt en »tilsvarende betingelse«, jf. Philips-dommens (1) præmis 20, med hensyn til modregning af underskud, som gælder for filialer af ikke-hjemmehørende selskaber?
            
         
               2)
            
            
               Hvis det lægges til grund, at de danske beskatningsregler ikke indeholder en forskelsbehandling som omhandlet i Philips-sagen, udgør et forbud mod modregning svarende til det beskrevne — i sådanne tilfælde, hvor overskuddet i det ikke-hjemmehørende selskabs faste driftssted tillige er undergivet værtslandets beskatningskompetence — i sig selv en restriktion af retten til fri etableringsret, jf. TEUF artikel 49, der skal retfærdiggøres af et tvingende alment hensyn?
            
         
               3)
            
            
               I bekræftende fald kan en sådan restriktion da retfærdiggøres af hensynet til at forhindre dobbelt anvendelse af underskud, målet om at sikre en afbalanceret fordeling af beskatningskompetencen mellem medlemsstaterne eller af en kombination af begge disse?
            
         
               4)
            
            
               I bekræftende fald er en sådan restriktion da proportional?
            
         
      (1)  Domstolens Dom af 6. September 2012, sag C-18/11 (EU:C:2012:532)